পিটারবার্গ
পিটারবার্গ (/ˈpiːtərbərə, -ˌbʌrə/ (শুনুন)) একটি ক্যাথেড্রাল শহর এবং এখানে একটি স্থানীয় সরকার প্রতিষ্ঠিত রয়েছে। এই শহর যুক্তরাজ্য-এর উত্তরে অবস্থিত। জুন, ২০০৭ অনুযায়ী এই শহরের জনসংখ্যা ১৮৪, ৫০০। এই শহর নেন নদীর তীরে অবস্থিত। এই নদী ৪৮ কিলোমিটার (৩০ মাইল) উত্তর-পূর্বে যেয়ে উত্তর মহাসাগর-এ পতিত হয়েছে। এখানে অবস্থিত পূর্ব উপকূল মেইন লাইন রেলওয়ে স্টেশন লন্ডন ও এডিনবার্গ-এর মধ্যে একটি গুরুত্বপূর্ণ স্থাপনা। এখানকার ভূমিরূপ প্রায় সমতল, এবং কোথাও কোথাও সমুদ্রপৃষ্ঠের চেয়েও নিচে। দ্যা ফেন্স নামে পরিচিত ভূমিরুপ পিটারবার্গের পূর্বে অবস্থিত। পিটারবার্গের পশ্চিমে হ্যাম্পঅনশায়ার ও রাটল্যান্ড; উত্তরে লিঙ্কনশায়ার এবং দক্ষিণে ও পূর্বে ক্যামব্রিজশায়ার। এখানে মানুষের বসবাস সেই ব্রোঞ্জ যুগ হতে শুরু। শহরের পূর্বে অবস্থিত ফ্ল্যাগ ফেন প্রত্নতাত্ত্বিক গবেষণা হতে তাই জানা যায়। এখান থেকে প্রাপ্ত উপাদান রোমান সাম্রাজ্যের অবস্থিতির প্রমাণ দেয়। এছাড়া ইংল্যান্ড-এ একসময় বসবাসকারী অ্যাংলো-স্যাক্সোন জাতির তৈরী মনাস্টারির ভগ্নাবশেষও পাওয়া গেছে। তখন একে বলা হত মেডেশ্যামস্টেড, এবং তারপর পিটারবার্গ ক্যাথেড্রাল। ঊনবিংশ শতাব্দিতে রেলওয়ে আসার পর থেকে এই এলাকার জনসংখ্যা বেড়েই চলে। পিটারবার্গ তখন একটি শিল্প অঞ্চল হয়ে ওঠে। দ্বিতীয় বিশ্বযুদ্ধ হওয়ার পর থেকেই এই অঞ্চলের জনসংখ্যা পুনরায় কমতে থাকে, যদ্দিন না ১৯৬০ সালে নতুন শহর (নিউ টাউন বা New town) গড়ে ওঠে। এরপর থেকে পুনরায় এই অঞ্চলের জনসংখ্যা বেড়ে চলে। ১ বিলিয়ন পাউন্ড মূল্যের উন্নয়ন কাজ এই অঞ্চলের চারপাশ দিয়ে করা হচ্ছে।